dh-unibe/image-text_koenigsfelden-charters-post-1500 huggingface dataset:
Wiͤr, Alb̄r ✳ und Ott, von gottes gnaden hertzogen zu Osterrˀ ✳ und zu Steyr, ✳ verjehen ✳ und tuͦn chunt
offenlich mit disem prief ✳ allen den, ✳ die ✳ in ✳ ansehent, ✳ lesent odˀ hoͤrent ✳ lesen, ✳ daz wir well̄e ✳ allez, ✳ daz ✳ unser lieben
swester ✳ Agnes, ✳ wilent ✳ chuniginne ✳ von Ungˀn, ✳ geordent ✳ und gesetzet hat in unsrˀ stift ✳ zu Chunigsvelde, ✳ ez si ✳
umb ✳ die zal ✳ der swestnˀ ✳ ald ✳ umb den gotesdienst ✳ beide ✳ der vrowen ✳ und der bruͤdˀ mit singen ✳ und mit lesen ✳
und ouch ✳ die jartzeit, ✳ als ✳ si ez geordenet hat, ✳ stêt belibe an allen dingen. ✳ wir wellen ✳ und ordenen ouch ✳ in der
vorgenanten ✳ unserr styft, ✳ daz die vrowen dehainen bruͤdˀ ✳ haben ✳ ûf der hofstat ✳ Minrr Bruͤdˀ ✳ ordens, ✳ er werde
denne ✳ gestift ✳ mit viͤr marken herren gulte, als har gewonlich ist gesin. ✳ und swelheir gûeter ✳ ouch ✳ den bruͤ¬
dˀn ✳ geordenet sint, ✳ wêr, ✳ daz daz gelte ✳ abgieng ✳ von hagel ald von missegewechse ✳ oder von dehainer slaht sachē
wegen, ✳ so wellē wir, ✳ daz ✳ die vrowen ✳ niht gebunden sein, ✳ den pruͤdnˀ ✳ den selben gepresten ✳ zeervollen ✳ von
dehainen andˀn guͤtˀn, ✳ die ir sint. und des zu einem offenn urchûnde ✳ und sicherhait ✳ geben wir disen prief,
versigeltn mit unsnˀ anhangunden insigeln, ✳ der geben ist zu Wienn̄, ✳ da man zalt von gots gepûrde
tausent ✳ dreuhundert jar ✳ und darnach in dem ✳ zway un̄ dreizzigisten jar, ✳ an samztag nach dem heiligen perchttag. ✳
1332 I 11 . F. Argau ( Königsfelden )
Königsfelden.
123a
1332.
Nͦ. 689 .
wie hertzog Albrecht geordnet
hat ✳ das die fròwn̄ den Barfuͦssern nùt soͤllen nach ziechē
K
A ✳ 10 ✳
Samst. nach dem
1332 .
✳
1332 ✳ jan 19 ✳ Wien ✳
xxxvij
ùber dz man den bruͦdˀn nùtz
sol nach ziechen swz in ab gat
fryheit die vj